section_heading: Prvi svjetski rat
paragraph_text: Na početku Prvog svjetskog rata Verdross je reaktiviran, te postaje zapovjednikom Grupe Sjeverni Tirol. Nakon ulaska Italije u rat na strani Antante imenovan je zapovjednikom 180. pješačke brigade koja je držala položaje u Tirolu. Zapovijedajući navedenom brigadom u sastavu 11. armije sudjeluje u Tirolskoj ofenzivi. U studenom 1915. promaknut je u čin podmaršala.